pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รองปลัดฯ ณัฏฐิญา เข้าร่วมพิธีเจริญพระพุทธมนต์และพิธีทำบุญตักบาตร ถวายพระราชกุศล เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว ประจำปีพุทธศักราช 2566
วันพฤหัสบดีที่ 3 สิงหาคม 2566
30/07/2566
รองปลัดฯ ณัฏฐิญา เข้าร่วมพิธีเจริญพระพุทธมนต์และพิธีทําบุญตักบาตร ถวายพระราชกุศล เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว ประจําปีพุทธศักราช 2566
รองปลัดกระทรวงอุตสาหกรรม ณัฏฐิญา เข้าร่วมพิธีเจริญพระพุทธมนต์และพิธีทําบุญตักบาตร ถวายพระราชกุศล เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว ประจําปีพุทธศักราช 2566
วันที่ 28 กรกฎาคม 2566 เวลา 07.00 น. นางสาวณัฏฐิญา เนตยสุภา รองปลัดกระทรวงอุตสาหกรรม พร้อมด้วย นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม นางสาวชลาริน นิลพิฤกษ์ ผู้อํานวยการกองกลาง สํานักงานปลัดกระทรวงอุตสาหกรรม นายอนุพงศ์ กําปนาด หัวหน้าสํานักงานรัฐมนตรี นางสาวกองประภา นครังสุ นักวิชาการตรวจสอบภายในชํานาญการพิเศษ รักษาการในตําแหน่งผู้ตรวจสอบภายในกระทรวงอุตสาหกรรม นางเปมิกา ปาลวัฒน์ นักวิชาการอุตสาหกรรมชํานาญการพิเศษ รักษาการในตําแหน่งนักวิเคราะห์นโยบายและแผนเชี่ยวชาญ กรมส่งเสริมอุตสาหกรรม ร่วมพิธีเจริญพระพุทธมนต์และพิธีทําบุญตักบาตร แด่สมเด็จพระราชาคณะ และพระสงฆ์ จํานวน 172 รูป เพื่อถวายเป็นพระราชกุศลเนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว ประจําปีพุทธศักราช 2566 โดยมีพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วย นางนราพร จันทร์โอชา ภริยา เป็นประธานในพิธี ณ ท้องสนามหลวง เขตพระนคร
รัฐบาลไทย-ข่าวทำเนียบรัฐบาล-สำนักงานตำรวจแห่งชาติ ผนึกกำลังร่วมกับธนาคารกรุงไทย ลงนามบันทึกความเข้าใจความร่วมมือป้องกันและแจ้งเตือนภัย
วันพฤหัสบดีที่ 27 กรกฎาคม 2566
27/07/2566
สํานักงานตํารวจแห่งชาติ ผนึกกําลังร่วมกับธนาคารกรุงไทย ลงนามบันทึกความเข้าใจความร่วมมือป้องกันและแจ้งเตือนภัย
สตช. - ธ.กรุงไทย ลงนามบันทึกความเข้าใจความร่วมมือการเสริมสร้างความตระหนักรู้เกี่ยวกับอาชญากรรมทางเทคโนโลยี และแจ้งเตือนภัยจากการหลอกลวงทางสื่อออนไลน์ผ่านแอปฯ “เป๋าตัง” เพื่อสร้างความตระหนักรับรู้ เท่าทันกลโกงมิจฉาชีพ หรือการก่ออาชญากรรมทางการเงิน
สํานักงานตํารวจแห่งชาติ ร่วมกับธนาคารกรุงไทย จํากัด (มหาชน) จัดพิธีลงนามบันทึกความเข้าใจความร่วมมือการเสริมสร้างความตระหนักรู้เกี่ยวกับอาชญากรรมทางเทคโนโลยี และการแจ้งเตือนภัยจากการหลอกลวงทางสื่อออนไลน์ผ่านแอปพลิเคชัน “เป๋าตัง” เพื่อสร้างความตระหนักรับรู้ เท่าทันกลโกงมิจฉาชีพ หรือการก่ออาชญากรรมทางการเงิน
วันที่ 27 กรกฎาคม 2566 เวลา 11.30 น. ณ ห้องสารสิน ชั้น 2 อาคาร 1 สํานักงานตํารวจแห่งชาติ พล.ต.อ.ดํารงศักดิ์ กิตติประภัสร์ ผู้บัญชาการตํารวจแห่งชาติ เป็นผู้แทนลงนามบันทึกความเข้าใจความร่วมมือการเสริมสร้างความตระหนักรู้เกี่ยวกับอาชญากรรมทางเทคโนโลยี และการแจ้งเตือนภัยจากการหลอกลวงทางสื่อออนไลน์ผ่านแอปพลิเคชัน “เป๋าตัง” ร่วมกับธนาคารกรุงไทย จํากัด (มหาชน) โดยมี นายพงษ์สิทธิ์ ชัยฉัตรพรสุข รองกรรมการผู้จัดการใหญ่ ธนาคารกรุงไทย เป็นผู้แทนลงนามร่วม ทั้งนี้คณะผู้บังคับบัญชาระดับสูงของสํานักงานตํารวจแห่งชาติ และคณะผู้บริหารธนาคารกรุงไทย พร้อมด้วยแขกผู้มีเกียรติ ร่วมเป็นสักขีพยาน
สําหรับบันทึกความเข้าใจความร่วมมือฉบับนี้ จัดทําขึ้นโดยมีวัตถุประสงค์เพื่อบูรณาการความร่วมมือด้านการประชาสัมพันธ์ และเผยแพร่ข้อมูล ข้อเท็จจริง ในการแจ้งเตือนภัยอาชญากรรมทางเทคโนโลยีในรูปแบบต่าง ๆ ที่มีการหลอกลวงทางสื่อออนไลน์ และข่าวปลอมที่เกี่ยวข้องกับการฉ้อโกงทางการเงิน หรืออาชญากรรมทางการเงิน (Financial Fraud) ซึ่งถือว่าเป็นปัญหาที่สร้างความเดือดร้อน รวมถึงความเสียหายให้แก่ประชาชนเป็นจํานวนมาก สํานักงานตํารวจแห่งชาติ ร่วมกับธนาคารกรุงไทย จํากัด (มหาชน) ตระหนักถึงความสําคัญของปัญหาดังกล่าว โดยมุ่งเน้นและให้ความสําคัญเพื่อกระตุ้นเตือนประชาชนผู้ใช้งานในการทําธุรกรรมโอนเงินอิเล็กทรอนิกส์ เพื่อให้มีสติ รู้เท่าทันกลโกง ไม่หลงอุบายการหลอกลวงของมิจฉาชีพ ผ่านประชาสัมพันธ์ทางแอปพลิเคชัน “เป๋าตัง” ซึ่งเป็นแอปพลิเคชันที่มีผู้ใช้งานเป็น จํานวนกว่า 40 ล้านรายและครอบคลุมผู้ใช้งานทุกกลุ่มอาชีพ โดยบันทึกความเข้าใจความร่วมมือ จะได้มีการประเมินผลงานเพื่อยกระดับการพัฒนาด้านต่างๆ ทุก 2 ปี นับตั้งแต่วันที่ลงนามในบันทึก
สํานักงานตํารวจแห่งชาติ ในฐานะหน่วยงานที่ดูแลความปลอดภัยในชีวิตและทรัพย์สินของประชาชน ยังคงมีการดําเนินการอย่างต่อเนื่องเพื่อแสวงหาความร่วมมือกับทุกภาคส่วนเพื่อดําเนินการในการป้องกันและปราบปรามการกระทําความผิด ร่วมถึงการก่อเหตุอาชญากรรมที่สร้างความเดือดร้อนแก่ประชาชน ทั้งนี้ ขอประชาสัมพันธ์หากท่านใดมีข้อมูล เบาะแสการกระทําความผิด หรือต้องการขอความช่วยเหลือสามารถแจ้งข้อมูลมายังสายด่วน 191 และ 1599 ได้ตลอด 24 ชั่วโมง หรือสถานีตํารวจในพื้นที่ หรือใกล้เคียง
รัฐบาลไทย-ข่าวทำเนียบรัฐบาล-นายมนตรี เดชาสกุลสม ผู้ตรวจราชการกระทรวงคมนาคม เป็นประธานพิธีปิดและมอบประกาศนียบัตรแก่ข้าราชการที่ผ่านการฝึกอบรมหลักสูตร “ฉันคือ...ข้าราชการที่ดี” รุ่นที่ 69
วันพฤหัสบดีที่ 27 กรกฎาคม 2566
นายมนตรี เดชาสกุลสม ผู้ตรวจราชการกระทรวงคมนาคม เป็นประธานพิธีปิดและมอบประกาศนียบัตรแก่ข้าราชการที่ผ่านการฝึกอบรมหลักสูตร “ฉันคือ...ข้าราชการที่ดี” รุ่นที่ 69
....
นายมนตรี เดชาสกุลสม ผู้ตรวจราชการกระทรวงคมนาคม เป็นประธานพิธีปิดและมอบประกาศนียบัตรแก่ข้าราชการที่ผ่านการฝึกอบรมหลักสูตร “ฉันคือ...ข้าราชการที่ดี” รุ่นที่ 69 โดยมีผู้บริหารของสํานักงานปลัดกระทรวงคมนาคม และหน่วยงานในสังกัดกระทรวงคมนาคม เข้าร่วมพิธี ในวันที่ 27 กรกฎาคม 2566 ณ โรงแรมกราฟ เขตห้วยขวาง กรุงเทพฯ
นายมนตรี เดชาสกุลสม กล่าวว่า ขอแสดงความยินดีกับข้าราชการที่เข้าร่วมโครงการฝึกอบรมหลักสูตร “ฉันคือ...ข้าราชการที่ดี” เพื่อปลูกฝังปรัชญาการเป็นข้าราชการที่ดี เสริมสร้างสมรรถนะและทักษะที่จําเป็นสําหรับการปฏิบัติงานราชการ ส่งเสริมคุณธรรมและจริยธรรม สร้างสายสัมพันธ์ที่ดี แลกเปลี่ยนความคิดเห็นซึ่งกันและกัน และพัฒนาเครือข่ายการทํางานระหว่างกัน จึงทําให้ข้าราชการทุกคนที่ผ่านการประเมินมีศักยภาพ มีความพร้อมที่จะเติบโตเป็นข้าราชการที่ดี และเป็นกําลังสําคัญของการพัฒนาประเทศในอนาคตนับแต่นี้ต่อไปทุกคนได้ก้าวสู่โลกของการปฏิบัติราชการจริง ขอให้ตระหนักไว้เสมอว่า การเป็นข้าราชการที่ดีคือศักดิ์ศรีของตัวท่านเอง จะนํามาซึ่งความน่าเชื่อถือและความไว้วางใจจากประชาชน เจตนารมณ์และเป้าหมายที่สําคัญในการปฏิบัติราชการ คือ ข้าราชการต้องปฏิบัติราชการเพื่อประโยชน์สุขของประชาชน มุ่งเน้นการทํางานเชิงรุก คิดเชิงยุทธศาสตร์ นําระบบบริหารจัดการสมัยใหม่มาใช้เพื่อให้การปฏิบัติงานมีประสิทธิภาพ ประสิทธิผล สามารถวัดความสําเร็จได้อย่างเป็นรูปธรรมทั้งนี้ โครงการฯ ดังกล่าว มีข้าราชการที่บรรจุใหม่ในสังกัดกระทรวงคมนาคม เข้าร่วมจํานวน 100 คน ใช้ระยะเวลาการฝึกอบรมรวม 10 วัน ระหว่างวันที่ 18 - 27 กรกฎาคม 2566 ณ ชลพฤกษ์ รีสอร์ท อําเภอบ้านนา จังหวัดนครนายก และโรงแรมกราฟ เขตห้วยขวาง กรุงเทพฯ เนื้อหาหลักสูตรและกิจกรรมต่าง ๆ เป็นไปตามแนวทางและวัตถุประสงค์ที่สํานักงาน ก.พ. กําหนด โดยข้าราชการที่เข้าร่วมโครงการฯ ผ่านเกณฑ์การประเมินผล ทั้ง 100 คน
รัฐบาลไทย-ข่าวทำเนียบรัฐบาล-​ครม. ปลื้มผลการจัดอันดับความสามารถในการแข่งขันของไทย โดย IMD ปี 2566 ขยับสูงขึ้นในลำดับที่ 30 อันดับดีขึ้นทุกเกณฑ์ตัวชี้วัด 4 กลุ่ม
วันอังคารที่ 25 กรกฎาคม 2566
25/07/2566
​ครม. ปลื้มผลการจัดอันดับความสามารถในการแข่งขันของไทย โดย IMD ปี 2566 ขยับสูงขึ้นในลําดับที่ 30 อันดับดีขึ้นทุกเกณฑ์ตัวชี้วัด 4 กลุ่ม
​ครม. ปลื้มผลการจัดอันดับความสามารถในการแข่งขันของไทย โดย IMD ปี 2566 ขยับสูงขึ้นในลําดับที่ 30 อันดับดีขึ้นทุกเกณฑ์ตัวชี้วัด 4 กลุ่ม
25 กรกฎาคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี แถลงมติคณะรัฐมนตรี รับทราบผลการจัดอันดับความสามารถในการแข่งขันของไทย โดยสถาบันการจัดการนานาชาติ (International Institute for Management Development: IMD) ปี 2566 ไทยอยู่ในลําดับที่ 30 ของโลก ดีขึ้นจากลําดับที่ 33 ในปี 2565 จาก 64 เขตเศรษฐกิจ และเป็นลําดับ 3 ในภูมิภาคอาเซียน โดยมีผลการจัดอันดับปัจจัยหลักตามเกณฑ์ตัวชี้วัด 4 กลุ่ม ดีขึ้นในทุกด้าน ดังนี้
(1) ด้านสมรรถนะทางเศรษฐกิจ ลําดับที่ 16 ปรับดีขึ้นจากลําดับที่ 34 ในปี 2565 จากการลงทุนและการค้าระหว่างประเทศดีขึ้น หลังจากการชะลอตัวในช่วงโควิด-19 และการฟื้นตัวภาคการส่งออก ที่มีการขยายตัวเพิ่มขึ้นร้อยละ 5.5
(2) ด้านประสิทธิภาพภาครัฐ ลําดับที่ 24 ปรับดีขึ้นจากลําดับ 31 ในปี 2565 จากการใช้จ่ายภาครัฐ การบริหารสถาบัน และกฎระเบียบธุรกิจปรับตัวดีขึ้น อย่างไรก็ตาม ด้านนโยบายภาษีและกรอบการบริหารสังคมมีอันดับลดลง เป็นผลจากการจัดเก็บภาษีเงินได้บุคคลธรรมดาลดลง
(3) ด้านประสิทธิภาพภาคธุรกิจ ลําดับที่ 23 ปรับดีขึ้นจากลําดับที่ 30 ในปี 2565 จากด้านผลิตภาพตลาดแรงงาน การเงิน และทัศนคติและการให้ค่านิยมมีอันดับดีขึ้น โดยผู้ประกอบการของไทยมีประสิทธิภาพตามมาตรฐานสากลเพิ่มขึ้น และความสามารถในการใช้เครื่องมือดิจิทัลและเทคโนโลยีดีขึ้น รวมถึงการระดมทุนในตลาดหลักทรัพย์และมูลค่าของบริษัทในตลาดหลักทรัพย์ปรับตัวดีขึ้นด้วย ขณะที่ด้านการจัดการอยู่ในอันดับคงที่ เนื่องจากความกังวลต่อความล้มเหลวในการประกอบธุรกิจ
(4) ด้านโครงสร้างพื้นฐาน ลําดับที่ 43 ปรับดีขึ้นจากลําดับที่ 44 ในปี 2565 จากโครงสร้างพื้นฐานทางเทคโนโลยีมีการตอบสนองความต้องการของภาคธุรกิจ และการพัฒนาประสิทธิภาพของความเร็วอินเทอร์เน็ตที่ดีขึ้น ขณะที่โครงสร้างพื้นฐาน ด้านวิทยาศาสตร์ สุขภาพ สิ่งแวดล้อม และการศึกษา มีอันดับลดลงอยู่ในระดับต่ําอย่างต่อเนื่อง เนื่องจากการขาดแคลนบุคลากรทางการแพทย์และบุคลากรทางการศึกษา
รองโฆษกประจําสํานักนายกรัฐมนตรีกล่าวเพิ่มเติม พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมถือว่าความสําเร็จนี้ เป็นผลงานร่วมกันของทุกคนในรัฐบาลรวมไปถึงส่วนราชการที่ช่วยกันเดินหน้าประเทศไทย จนมีความก้าวหน้าในทุกมิติ ซึ่งหวังให้รัฐบาลชุดใหม่ที่จะเข้ามาบริหารประเทศจะได้พิจารณาดําเนินการต่อเนื่อง
รัฐบาลไทย-ข่าวทำเนียบรัฐบาล-กรมทางหลวง พร้อมอำนวยความสะดวกและปลอดภัยรองรับการเดินทางบนทางหลวงในช่วงวันหยุดยาวระหว่างวันที่ 28 กรกฎาคม - 2 สิงหาคม 2566
วันอังคารที่ 25 กรกฎาคม 2566
กรมทางหลวง พร้อมอํานวยความสะดวกและปลอดภัยรองรับการเดินทางบนทางหลวงในช่วงวันหยุดยาวระหว่างวันที่ 28 กรกฎาคม - 2 สิงหาคม 2566
....
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า ตามที่คณะรัฐมนตรีมีมติเห็นชอบให้วันที่ 31 กรกฎาคม 2566 เป็นวันหยุดราชการเพิ่มเป็นกรณีพิเศษ ทําให้มีวันหยุดราชการต่อเนื่องระหว่างวันที่ 28 กรกฎาคม - 2 สิงหาคม 2566 รวม 6 วัน คาดว่าจะมีประชาชนเดินทางกลับภูมิลําเนา และท่องเที่ยวเป็นจํานวนมาก กรมทางหลวง (ทล.) จึงได้ดําเนินมาตรการอํานวยความสะดวกและปลอดภัย โดยสั่งการให้ทุกหน่วยงานในสังกัด ทล. ประกอบด้วย สํานักงานทางหลวง แขวงทางหลวง และแขวงทางหลวงพิเศษระหว่างเมือง จัดเตรียมเจ้าหน้าที่และอุปกรณ์อํานวยความปลอดภัย รถตรวจการณ์ (Mobile VMS) ให้มีความพร้อมในการออกปฏิบัติงานเมื่อเกิดอุบัติเหตุหรือจราจรติดขัดสะสมบนเส้นทาง พร้อมบูรณาการร่วมกับตํารวจทางหลวง ตํารวจท้องที่ในการบริหารสัญญาณไฟจราจรและหากพบว่ามีปริมาณจราจรหนาแน่นจะทําการจัดช่องทางพิเศษ (Reversible Lane) อีกด้วย
สําหรับโครงการที่อยู่ระหว่างการก่อสร้างให้เตรียมความพร้อมบริหารจัดการการจราจรในพื้นที่โครงการก่อสร้าง และประสานข้อมูลร่วมกับแขวงทางหลวงในพื้นที่ เพื่อให้มีผลกระทบต่อการเดินทางน้อยที่สุด รวมทั้งตรวจสอบป้ายระหว่างงานก่อสร้าง ไฟฟ้าแสงสว่าง อุปกรณ์อํานวยความปลอดภัยต่าง ๆ ให้เป็นไปตามมาตรฐานงานก่อสร้าง และเตรียมห้องน้ําบริเวณสํานักงานหมวดทางหลวงทั่วประเทศในการรองรับประชาชนที่จะมาใช้บริการจอดพักรถหรือเข้าห้องน้ํา นอกจากนี้ ได้สั่งการให้แขวงทางหลวงพิเศษระหว่างเมืองบริหารจัดการบริเวณหน้าด่านเก็บเงินบนทางหลวงพิเศษหมายเลข 7 และหมายเลข 9 เพื่ออํานวยความสะดวกให้กับผู้ใช้ทาง และหลีกเลี่ยงปัญหาการจราจรติดขัดบริเวณหน้าด่าน
ทั้งนี้ หากประชาชนต้องการสอบถามข้อมูลเส้นทาง สภาพการจราจร แจ้งเหตุด่วนเหตุร้าย หรือขอความช่วยเหลือ สามารถแจ้งได้ที่สายด่วน ทล. โทร. 1586 (โทรฟรี 24 ชั่วโมง) สายด่วนมอเตอร์เวย์ โทร. 1586 กด 7 และตํารวจทางหลวง โทร. 1193
รัฐบาลไทย-ข่าวทำเนียบรัฐบาล-“ทิพานัน” ย้ำปรับเพิ่มค่าเข้าชมโบราณสถานและพิพิธภัณฑสถานแห่งชาติ 72 แห่งเฉพาะชาวต่างชาติ  หลังใช้มา 15 ปีแล้ว  ส่วนคนไทยราคาเดิม  เพื่อส่งเสริมการเรียนรู้-อนุรักษ์ศิลปวัฒนธรรม
วันอังคารที่ 25 กรกฎาคม 2566
25/07/2566
“ทิพานัน” ย้ําปรับเพิ่มค่าเข้าชมโบราณสถานและพิพิธภัณฑสถานแห่งชาติ 72 แห่งเฉพาะชาวต่างชาติ  หลังใช้มา 15 ปีแล้ว  ส่วนคนไทยราคาเดิม  เพื่อส่งเสริมการเรียนรู้-อนุรักษ์ศิลปวัฒนธรรม
“ทิพานัน” ย้ําปรับเพิ่มค่าเข้าชมโบราณสถานและพิพิธภัณฑสถานแห่งชาติ 72 แห่งเฉพาะชาวต่างชาติ  หลังใช้มา 15 ปีแล้ว  ส่วนคนไทยราคาเดิม  เพื่อส่งเสริมการเรียนรู้-อนุรักษ์ศิลปวัฒนธรรมและเอกลักษณ์ของชาติ
น.ส.ทิพานัน ศิริชนะ รองโฆษกประจําสํานักนายกรัฐมนตรี กล่าวถึงกรณี ที่ประชุมคณะรัฐมนตรี(ครม.) วันที่ 25 ก.ค. 66 ได้อนุมัติหลักการร่างกฎกระทรวงกําหนดค่าเข้าชมและค่าบริการอื่นสําหรับโบราณสถานที่ได้ขึ้นทะเบียนแล้วและพิพิธภัณฑ์สถานแห่งชาติ (ฉบับที่....) พ.ศ.... ทําให้มีการเพิ่มอัตราค่าเข้าชมและค่าบริการอื่นสําหรับโบราณสถานและพิพิธภัณฑ์ 72 แห่ง เนื่องจากอัตราเดิมใช้มากว่า 15 ปี ตั้งแต่ปี 2551 ซึ่งมูลค่าเงินและอัตราแลกเปลี่ยนเงินต่างประเทศได้เปลี่ยนแปลงไปมากในช่วงเวลาดังกล่าว อีกทั้งค่าใช้จ่ายในการอนุรักษ์ ฟื้นฟู ดูแลโบราณสถานและโบราณมีมูลค่าเพิ่มขึ้นมาก และลดภาระการจัดสรรงบประมาณจากการเก็บภาษีจากคนไทยมาใช้ในการบูรณะดูแลเพื่อประโยชน์ด้านอื่น จึงได้ปรับเพิ่มอัตราค่าเข้าชมเฉพาะชาวต่างชาติ (บุคคลสัญชาติอื่น)
“สําหรับอัตราค่าเข้าชมของคนไทย ครม. ได้มีมติให้คงอัตราเดิมไว้ ไม่เพิ่มอัตราค่าเข้าชม เพื่อส่งเสริมการเรียนรู้และอนุรักษ์ศิลปวัฒนธรรมและเอกลักษณ์ของชาติของคนไทยทุกรุ่นทุกวัย และไม่เป็นการเพิ่มภาระค่าใช้จ่ายในการท่องเที่ยวของคนไทย” น.ส.ทิพานัน กล่าว
รัฐบาลไทย-ข่าวทำเนียบรัฐบาล-สำนักพระราชวัง ขอเชิญชวนประชาชนร่วมลงนามถวายพระพร พระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา วันที่ ๒๘ กรกฎาคม ๒๕๖๖
วันพุธที่ 26 กรกฎาคม 2566
สํานักพระราชวัง ขอเชิญชวนประชาชนร่วมลงนามถวายพระพร พระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา วันที่ ๒๘ กรกฎาคม ๒๕๖๖
...
สํานักพระราชวัง ขอเชิญชวนประชาชนร่วมลงนามถวายพระพร พระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา วันที่ ๒๘ กรกฎาคม ๒๕๖๖ ผ่านระบบออนไลน์ ที่เว็บไซต์หน่วยราชการในพระองค์ https://wellwishes.royaloffice.th ระหว่างวันที่ ๒๓ – ๒๙ กรกฎาคม ๒๕๖๖
รัฐบาลไทย-ข่าวทำเนียบรัฐบาล-นายกฯ ติดตามสถานการณ์เหตุเพลิงไหม้และระเบิดภายในโรงเก็บประทัด ต.มูโนะ อ.สุไหงโก-ลก จ.นราธิวาส ให้ความมั่นใจดูแลช่วยเหลือผู้บาดเจ็บ-ผู้ได้รับผลกระทบอย่างดีที่สุด
วันเสาร์ที่ 29 กรกฎาคม 2566
29/07/2566
นายกฯ ติดตามสถานการณ์เหตุเพลิงไหม้และระเบิดภายในโรงเก็บประทัด ต.มูโนะ อ.สุไหงโก-ลก จ.นราธิวาส ให้ความมั่นใจดูแลช่วยเหลือผู้บาดเจ็บ-ผู้ได้รับผลกระทบอย่างดีที่สุด
นายกฯ ติดตามสถานการณ์เหตุเพลิงไหม้และระเบิดภายในโรงเก็บประทัด ต.มูโนะ อ.สุไหงโก-ลก จ.นราธิวาส ให้ความมั่นใจดูแลช่วยเหลือผู้บาดเจ็บ-ผู้ได้รับผลกระทบอย่างดีที่สุด
นางสาวรัชดา ธนาดิเรก รองโฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบรายงานเมื่อเวลา 15.30 น. วันนี้ (29 ก.ค. 66) เกิดเหตุเพลิงไหม้และระเบิดภายในโรงเก็บประทัด พื้นที่ตําบลมูโนะ อําเภอสุไหงโก-ลก จังหวัดนราธิวาส เบื้องต้นมีบ้านเรือนประชาชนได้รับความเสียหายทั้งหลัง 10 หลัง เสียหายบางส่วนประมาณ 100 หลัง มีผู้เสียชีวิต 7 ราย (ผู้ใหญ่ 4 ราย เด็ก 3 ราย) โดยความคืบหน้าของเหตุการณ์ล่าสุดจากจังหวัดนราธิวาส เมื่อเวลา 17.15 น. ที่ผ่านมา ขณะนี้เพลิงสงบ และเจ้าหน้าที่อยู่ระหว่างการค้นหาผู้ที่อาจจะติดอยู่ใต้ซากปรักหักพังอย่างเร่งด่วน
นางสาวรัชดาฯ กล่าวว่า จากข้อมูลรายงาน สถานประกอบการที่เกิดเหตุเปิดกิจการร้านขายของชําและขายประทัด มีโกดังเก็บประทัดไว้เพื่อขายและส่งออกไปมาเลเซีย มีผู้เสียชีวิตขณะนี้ 7 ศพ และบาดเจ็บ 114 ราย เป็นโซนแดง 14 ราย ทั้งนี้ พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ได้สั่งการในทุกมิติแล้ว โดยจังหวัดนราธิวาสจัดเตรียมสถานที่รับผู้อพยพที่อาคารสนามกีฬา อบต.มูโนะ พร้อมเครื่องนอน มีการจัดตั้งโรงครัวพระราชทานประกอบอาหารแจกจ่ายแก่ผู้ได้รับผลกระทบ ซึ่งในจุดรับอพยพได้จัดเตรียมแพทย์และพยาบาลด้านจิตเวชคอยพูดคุยทําความเข้าใจให้ผู้ได้รับผลกระทบผ่อนคลาย พร้อมจัดตั้งจุดรับแจ้งความเสียหายบริเวณใกล้ที่เกิดเหตุและมีการเตรียมพร้อมแพทย์ เตรียมพร้อมโรงพยาบาลใกล้เคียงสําหรับรับผู้ป่วยเล็กน้อย อีกทั้งเจ้าหน้าที่การไฟฟ้าได้เข้ามาตัดไฟในจุดเกิดเหตุและข้างเคียง พร้อมจัดรถส่องสว่างในจุดเกิดเหตุแล้ว
“นายกรัฐมนตรีมีความห่วงใยประชาชนในพื้นที่อย่างมาก และได้ติดตามสถานการณ์อย่างใกล้ชิด อีกทั้งได้เน้นย้ําทุกฝ่ายต้องให้การดูแลผู้บาดเจ็บและผู้ได้รับผลกระทบอย่างดีที่สุด” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-รัฐมนตรีฯ อนุชา นำคณะผู้บริหาร อก. ถวายพระพรเนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัวฯ และพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน
วันพุธที่ 26 กรกฎาคม 2566
26/07/2566
รัฐมนตรีฯ อนุชา นําคณะผู้บริหาร อก. ถวายพระพรเนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัวฯ และพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน
รัฐมนตรีฯ อนุชา นําคณะผู้บริหาร อก. ถวายพระพรเนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัวฯ และพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน
วันที่ 25 กรกฎาคม 2566 นายอนุชา นาคาศัย รัฐมนตรีประจําสํานักนายกรัฐมนตรี รักษาราชการแทน รัฐมนตรีว่าการกระทรวงอุตสาหกรรม เป็นประธานในพิธีถวายพระพรเนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัวฯ และพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน โดยมีนายณัฐพล รังสิตพล ปลัดกระทรวงอุตสาหกรรม นายสุรพล ชามาตย์ นายเอกภัทร วังสุวรรณ นางสาวณัฏฐิญา เนตยสุภา รองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายภาสกร ชัยรัตน์ ผู้ตรวจราชการกระทรวงอุตสาหกรรม และผู้บริหารระดับสูงของกระทรวงอุตสาหกรรม (อก.) ร่วมพิธี ณ ห้องโถง ชั้น 1 อาคารสํานักงานปลัดกระทรวงอุตสาหกรรม
โดยรัฐมนตรีฯ ได้เปิดกรวยกระทงดอกไม้ถวายราชสักการะ กราบบังคมทูลถวายพระพรชัยมงคล และกล่าวถวายพระพรในนามของข้าราชการและเจ้าหน้าที่ของรัฐ สังกัดกระทรวงอุตสาหกรรม ดังนี้ ข้าพระพุทธเจ้าต่างมีความปลาบปลื้มปีติเป็นล้นพ้น ที่ได้มาร่วมกันแสดงความจงรักภักดีและถวายสัตย์ปฏิญาณ เพื่อเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษาของใต้ฝ่าละอองธุลีพระบาท วันที่ ๒๘ กรกฎาคม พุทธศักราช 2566 นี้ ข้าพระพุทธเจ้าทั้งหลาย ต่างล้วนสํานึกในพระเมตตาและพระมหากรุณาธิคุณอันหาที่สุดมิได้ ที่ใต้ฝ่าละอองธุลีพระบาททรงบําเพ็ญพระราชกรณียกิจนานัปการ ด้วยพระราชวิริยะอุตสาหะ ทรงดํารงพระองค์เป็นแบบอย่างแก่ข้าราชการทั้งปวง ในการปฏิบัติหน้าที่เพื่อประโยชน์สุขแห่งปวงประชา และความวัฒนาสถาพรของประเทศ พระบรมราโชวาทที่พระราชทานแก่ข้าราชการในโอกาสต่าง ๆ ล้วนสร้างความสํานึกในหน้าที่และความรับผิดชอบในการปฏิบัติงานเพื่อแผ่นดิน ด้วยความเที่ยงธรรมและสุจริต ซึ่งปวงข้าพระพุทธเจ้าจักได้น้อมนํามาประพฤติปฏิบัติตาม ให้เกิดผลสัมฤทธิ์ เพื่อสนองพระราชปณิธานของใต้ฝ่าละอองธุลีพระบาท ด้วยความจงรักภักดีสืบไป
ในโอกาสอันเป็นมงคลยิ่งนี้ ข้าพระพุทธเจ้าทั้งหลายขอตั้งจิตอธิฐานด้วยความจงรักภักดี ขออานุภาพแห่งคุณพระศรีรัตนตรัย และสิ่งศักดิ์สิทธิ์ในสากล อีกทั้งพลานุภาพแห่งองค์พระสยามเทวาธิราช โปรดอภิบาลและดลบันดาลประทานชัยมงคลให้ใต้ฝ่าละอองธุลีพระบาท ทรงพระเจริญพร้อมด้วยสิริสวัสดิ์พิพัฒนมงคล ทรงพระเกษมสําราญ พระบรมเดชานุภาพและพระบารมีเกริกไกรแผ่ไพศาล สถิตเป็นมิ่งขวัญปกเกล้าเหล่าพสกนิกรตราบกาลนาน
หลังจากนั้น รัฐมนตรีฯ นําคณะผู้บริหาร ข้าราชการ เจ้าหน้าที่ อก. พร้อมกล่าวนําถวายสัตย์ปฏิญาณเพื่อเป็นข้าราชการที่ดีและพลังของแผ่นดิน ข้าพระพุทธเจ้า ขอพระราชทานพระบรมราชานุญาต นําบรรดาข้าราชการ และเจ้าหน้าที่ของรัฐ กล่าวถวายสัตย์ปฏิญาณ เพื่อสนองพระมหากรุณาธิคุณ ดังต่อไปนี้ “ข้าพระพุทธเจ้า นายอนุชา นาคาศัย ขอถวายสัตย์ปฏิญาณว่า จะประพฤติปฏิบัติตนเป็นข้าราชการที่ดี และพลังของแผ่นดิน มีความซื่อสัตย์สุจริต เจริญรอยตามเบื้องพระยุคลบาท มุ่งมั่นแน่วแน่แก้ไขปัญหาของประเทศชาติและประชาชน สร้างสรรค์คุณประโยชน์แก่แผ่นดิน และดําเนินชีวิตโดยยึดมั่นในหลักธรรมคําสอนแห่งศาสนา ตามแนวทางในพระบรมราโชวาทตลอดไป” ด้วยเกล้าด้วยกระหม่อม ขอเดชะ
รัฐบาลไทย-ข่าวทำเนียบรัฐบาล-ไทยเตรียมรับรอง “ร่างปฏิญญารัฐมนตรีความมั่นคงด้านอาหารเอเปค” 3 ส.ค. นี้
วันพฤหัสบดีที่ 3 สิงหาคม 2566
ไทยเตรียมรับรอง “ร่างปฏิญญารัฐมนตรีความมั่นคงด้านอาหารเอเปค” 3 ส.ค. นี้
.....
ที่ประชุม ครม. (25 ก.ค. 66) เห็นชอบร่างปฏิญญารัฐมนตรีความมั่นคงอาหารเอเปค ประจําปี 2566 ตามที่กระทรวงเกษตรและสหกรณ์เสนอ เพื่อสร้างเสริมความร่วมมือด้านความมั่นคงอาหารระหว่างกันภายในภูมิภาคเอเชีย-แปซิฟิก (รวม 21 เขตเศรษฐกิจ) สอดคล้องแนวคิดเศรษฐกิจ BCG สานต่อผลลัพธ์การเป็นเจ้าภาพเอเปคของไทย โดยจะมีการรับรองร่างปฏิญญาฯ ในช่วงการประชุมรัฐมนตรีความมั่นคงอาหารเอเปค ซึ่งสหรัฐอเมริกาเป็นเจ้าภาพจัดประชุมในวันที่ 3 ส.ค.66
.
สาระสําคัญของร่างปฏิญญาฯ คือ แสดงเจตจํานงในการดําเนินการด้านความมั่นคงอาหารระหว่างสมาชิกเอเปค ได้แก่
1. การดําเนินการตามแผนปฏิบัติการภายใต้แผนงานความมั่นคงอาหารมุ่งสู่ ปี พ.ศ.2573
2. การดําเนินงานตามเป้าหมายกรุงเทพฯ ว่าด้วยเศรษฐกิจ BCG
3. การดําเนินงานที่สอดคล้องกับหัวข้อหลักของการประชุมเอเปค ประจําปี 2566 ของสหรัฐฯ ที่มุ่งเน้นความเชื่อมโยงนวัตกรรม และความยั่งยืนของระบบการเกษตรและอาหาร
4. การสนับสนุนระบบการค้าพหุภาคี
5. ปัจจัยที่ส่งผลกระทบต่อความมั่นคงอาหาร
6. ความร่วมมือกับองค์การระหว่างประเทศและหน่วยงานระดับภูมิภาคที่เกี่ยวข้อง
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-Cabinet approves additional holiday on July 31 to stimulate tourism
วันอังคารที่ 25 กรกฎาคม 2566
25/07/2566
Cabinet approves additional holiday on July 31 to stimulate tourism
Cabinet approves additional holiday on July 31 to stimulate tourism
July 25, 2023, Deputy Government Spokesperson Ratchada Thanadirek disclosed that the
cabinet has approved the proposal made by Office of the Cabinet Secretariat to announce July
31, 2023 as an additional public holiday for 2023. In an event that a government agency is
obligated to provide services to the public, or has appointment or duty on the day, that
cancellation may affect public services, head of the agency may make a decision on the holiday
as deemed appropriate. State enterprises, the Bank of Thailand, and Ministry of Labor are to
consider and make decision on the holiday for state enterprises, financial institutions, and
private sector, respectively, as deemed appropriate and in line with related law. Announcing July
31, 2023 as an additional holiday will make 6-day holidays during July 28 and August 2, 2023,
and a total of 20 holidays in 2023. Prime Minister and Defense Minister Gen. Prayut Chan-o-cha
also approved cancellation of a weekly cabinet meeting next week. The approval is made with
an aim to promote traveling and tourism.
According to the Deputy Government Spokesperson, in a normal situation, special holidays
would be proposed for approval well in advance, and the latest approval was made up until the
end of June 2023. Special holidays for the latter half of the year were supposed to be approved
by an incoming cabinet. However, since the incoming cabinet has yet to be set up, the special
holiday committee had made a decision to propose to the incumbent cabinet for approval.
รัฐบาลไทย-ข่าวทำเนียบรัฐบาล-นิติทันสมัย! กฎหมายไซเบอร์ตรวจเข้มมิจฉาชีพออนไลน์ กำจัดบัญชีม้า บัญชีเสี่ยงก่อนถูกหลอก
วันอาทิตย์ที่ 30 กรกฎาคม 2566
30/07/2566
นิติทันสมัย! กฎหมายไซเบอร์ตรวจเข้มมิจฉาชีพออนไลน์ กําจัดบัญชีม้า บัญชีเสี่ยงก่อนถูกหลอก
นิติทันสมัย! กฎหมายไซเบอร์ตรวจเข้มมิจฉาชีพออนไลน์ กําจัดบัญชีม้า บัญชีเสี่ยงก่อนถูกหลอก   ย้ํา “พล.อ.ประยุทธ์” เร่งผลักดันนวัตกรรมตรวจจับล้ําหน้าโจรและการโอนที่ผิดปกติให้เร็วขึ้น ลดเวลาการแจ้งเป็นทอดๆ
วันนี้(30ก.ค.66)น.ส.ทิพานันศิริชนะรองโฆษกประจําสํานักนายกรัฐมนตรีเปิดเผยว่าพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมห่วงใยประชาชนที่ได้รับความเดือดร้อนจากปัญหาอาชญากรรมออนไลน์ กําชับให้ทุกหน่วยงานที่เกี่ยวข้องบูรณาการความร่วมมือเพื่อดําเนินการปราบปรามอาชญากรรมออนไลน์อย่างจริงจังและเด็ดขาดและหาแยวทางเพิ่มประสิทธิภาพอย่างเข้มข้นจากที่ผ่านมาได้มีการผลักดันพ.ร.บ.การรักษาความมั่นคงปลอดภัยไซเบอร์พ.ศ. 2562 เพิ่มอํานาจการยับยั้งธุรกรรมที่อาจเป็นการหลอกลวงประชาชนได้ทันท่วงทีให้กับธนาคารจากเดิมประชาชนที่โดนหลอกให้โอนเงินต้องไปแจ้งความกับตํารวจก่อนจึงแจ้งมายังธนาคารให้ดําเนินการอายัดบัญชีแต่ปัจจุบันกฎหมายดังกล่าวทําให้ธนาคารสามารถยับยั้งธุรกรรมได้ภายใน72ชั่วโมงสามารถลดการสูญเสียทรัพย์สินได้มากจากปัจจุบันกระทรวงดิจิทัลเพื่อเศรษฐกิจและสังคมหรือดีอีเอสสถิติการแจ้งความร้องเรียนอยู่ที่600รายการต่อวันลดลงจากวันละ800รายการนับตั้งแต่มีการบังคับใช้กฎหมายความมั่นคงไซเบอร์สําหรับเรื่องร้องเรียนและคดีความเฉลี่ย600รายการต่อวันนั้นแบ่งเป็น2ประเภท1.การหลอกให้โอนเงินในรูปแบบต่างๆ ไม่ว่าจะเป็นการโทรศัพท์หลอกลวงส่งข้อความฝังลิงก์สแกมหรือแฮกโทรศัพท์และ2.การขายสินค้าผ่านอีคอมเมิร์ซที่ไม่ตรงปก
น.ส.ทิพานันกล่าวว่าอย่างไรก็ตาม ระบบการระงับธุรกรรมของธนาคารปัจจุบันยังใช้แบบmanualโดยประชาชนที่ถูกหลอกลวงแจ้งไปยังธนาคารต้นทางและธนาคารต้นทางแจ้งต่อธนาคารที่รับโอนเป็นทอดๆกรณีมิจฉาชีพวางแผนมาอย่างดีเพียง1นาทีอาจโอนออกไปได้หลายบัญชีทําให้อาจระงับไม่ทันนั้น เรื่องนี้สมาคมธนาคารและธนาคารแห่งประเทศไทยกําลังพัฒนาแพลตฟอร์มรองรับการทําธุรกรรมผ่านธนาคารที่มีความปลอดภัยสูงและป้องกันการหลอกลวงผ่านออนไลน์ที่เรียกว่าcentral fraud registryซึ่งถ้าระบบดังกล่าวแล้วเสร็จจะสามารถตรวจจับธุรกรรมผิดปกติได้ทั้งระบบโดยไม่ต้องแจ้งเป็นทอดๆเช่นการโอนเงินต่อเนื่องหลายบัญชีโอนไปในบัญชีเสี่ยงบัญชีม้าเหล่านี้จะถูกตรวจสอบทั้งระบบโดยอัตโนมัติทําให้ยอดการแจ้งความร้องเรียนอาชญากรรมออนไลน์ลดลงได้อีก
“พล.อ.ประยุทธ์ย้ําทุกหน่วยงานที่เกี่ยวข้องเร่งแก้ไขปัญหาอาชญากรรมออนไลน์ในทุกมิติให้ครอบคลุมและล้ําหน้ามิจฉาชีพทั้งการป้องกันปราบปรามการประชาสัมพันธ์ให้ประชาชนมีองค์ความรู้และพัฒนานวัตกรรมเพื่อช่วยป้องกันไม่ให้เกิดความเดือดร้อนกับพี่น้องประชาชนให้ได้”น.ส.ทิพานันกล่าว
—————
รัฐบาลไทย-ข่าวทำเนียบรัฐบาล-เร่งกวาดล้าง “อาวุธปืน” ทั่วประเทศ มีเบาะแส/เรื่องร้องเรียน โทร.สายด่วน 191, 1599 ตลอด 24 ชั่วโมง
วันพฤหัสบดีที่ 3 สิงหาคม 2566
เร่งกวาดล้าง “อาวุธปืน” ทั่วประเทศ มีเบาะแส/เรื่องร้องเรียน โทร.สายด่วน 191, 1599 ตลอด 24 ชั่วโมง
.....
เมื่อวันที่ 21 ก.ค. 66 ที่ผ่านมา หน่วยงานตํารวจทั่วประเทศได้ระดมพลกวาดล้าง “อาวุธปืน” ในพื้นที่ 1,658 จุด สามารถจับกุมผู้ต้องหาได้ 966 ราย พร้อมตรวจยึดของกลาง ประกอบด้วย:
• อาวุธปืนเถื่อน ไม่มีหมายเลขทะเบียน จํานวน 811 กระบอก
• อาวุธปืน มีหมายเลขทะเบียนซึ่งเป็นของบุคคลอื่น (ปืนผิดมือ) จํานวน 99 กระบอก
• เครื่องกระสุนปืน จํานวน 44,540 นัด
• วัตถุระเบิด จํานวน 2 ลูก
• ยาบ้า จํานวน 6,239 เม็ด
.
ผลงานดังกล่าว สืบเนื่องจากหน่วยงานทุกฝ่าย ได้แลกเปลี่ยนข้อมูลเครือข่ายผู้มีพฤติกรรมเกี่ยวข้องกับอาวุธปืนผิดกฎหมายระหว่างกัน ร่วมทั้ง “ส่งเป้าหมาย” ผู้ลักลอบจําหน่ายอาวุธปืนออนไลน์ เพิ่มเติมอีกกว่า 300 จุด
.
ระยะต่อไป เจ้าหน้าที่ตํารวจจะเร่งขยายผลไปยังผู้เกี่ยวข้อง ไม่ว่าจะเป็นผู้ผลิต ดัดแปลง จําหน่าย และซื้ออาวุธปืน เพื่อสืบสวนจับกุมทั้งหมด
.
สําหรับประชาชน หากมีเบาะแส/เรื่องร้องเรียน เกี่ยวกับเรื่องอาชญากรรม หรือเรื่องอื่น ๆ สามารถแจ้งได้ที่สายด่วน 191 หรือ สายด่วน 1599 ได้ตลอด 24 ชั่วโมง
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​นายกรัฐมนตรีและภริยา เป็นประธานพิธีเจริญพระพุทธมนต์และพิธีทำบุญตักบาตร ถวายพระราชกุศลเนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว ประจำปีพุทธศักราช 2566
วันศุกร์ที่ 28 กรกฎาคม 2566
28/07/2566
​นายกรัฐมนตรีและภริยา เป็นประธานพิธีเจริญพระพุทธมนต์และพิธีทําบุญตักบาตร ถวายพระราชกุศลเนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว ประจําปีพุทธศักราช 2566
​นายกรัฐมนตรีและภริยา เป็นประธานพิธีเจริญพระพุทธมนต์และพิธีทําบุญตักบาตร ถวายพระราชกุศลเนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว ประจําปีพุทธศักราช 2566
นางสาวรัชดา ธนาดิเรก รองโฆษกประจําสํานักนายกรัฐมนตรีเผยว่า วันนี้ (28 กรกฎาคม 2566) เวลา 07.00 น. ณ บริเวณท้องสนามหลวง พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วย นางนราพร จันทร์โอชา ภริยา เป็นประธานในพิธีเจริญพระพุทธมนต์และพิธีทําบุญตักบาตร ถวายพระราชกุศลเนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว ประจําปีพุทธศักราช 2566 โดยมีคณะองคมนตรีและภริยา ประธานรัฐสภา ประธานศาลฎีกา ประธานวุฒิสภา ประธานองค์กรตามรัฐธรรมนูญและภริยา คณะรัฐมนตรีและคู่สมรส เลขาธิการนายกรัฐมนตรี หน่วยราชการในพระองค์ ผู้ว่าราชการกรุงเทพมหานคร ผู้บัญชาการเหล่าทัพ/ผู้บัญชาการตํารวจแห่งชาติพร้อมภริยา หัวหน้าส่วนราชการระดับปลัดกระทรวงหรือเทียบเท่า ปลัดกรุงเทพมหานคร ร่วมพิธีทําบุญตักบาตรในครั้งนี้ด้วย
เมื่อนายกรัฐมนตรีและภริยาเดินทางถึงบริเวณท้องสนามหลวง สมเด็จพระราชาคณะ พระราชาคณะ จํานวน 10 รูป ขึ้นนั่งอาสน์สงฆ์ นายกรัฐมนตรีจุดธูปเทียนบูชาพระรัตนตรัย ถวายธูปเทียนแพหน้าพระบรมฉายาลักษณ์พระบาทสมเด็จพระเจ้าอยู่หัว เจ้าหน้าที่อาราธนาศีล สมเด็จพระราชาคณะ พระราชาคณะ จํานวน 10 รูป ให้ศีล พระสงฆ์สวดพระพุทธมนต์ จากนั้น นายกรัฐมนตรีและภริยา ประธานรัฐสภา ประธานศาลฎีกา ประธานวุฒิสภา ประธานองค์กรตามรัฐธรรมนูญ และส่วนราชการในพระองค์ ถวายเครื่องไทยธรรมแด่พระสงฆ์ จํานวน 10 รูป นายกรัฐมนตรีถวายผ้าไตร จํานวน 10 ไตร กรวดน้ํารับพร กราบลาพระรัตนตรัย และถวายความเคารพหน้าพระบรมฉายาลักษณ์พระบาทสมเด็จเจ้าอยู่หัว
จากนั้น นายกรัฐมนตรีและภริยา นําผู้ร่วมพิธีร่วมตักบาตรพระสงฆ์ จํานวน 172 รูป เป็นอันเสร็จพิธี
รัฐบาลไทย-ข่าวทำเนียบรัฐบาล-รองนายกฯ พลเอก ประวิตรฯ ยกระดับมาตรฐานกีฬา มุ่งวิทยาศาสตร์การกีฬาพัฒนาความเป็นเลิศกีฬา
วันพฤหัสบดีที่ 3 สิงหาคม 2566
03/08/2566
รองนายกฯ พลเอก ประวิตรฯ ยกระดับมาตรฐานกีฬา มุ่งวิทยาศาสตร์การกีฬาพัฒนาความเป็นเลิศกีฬา
รองนายกฯ พลเอก ประวิตรฯ ยกระดับมาตรฐานกีฬา มุ่งวิทยาศาสตร์การกีฬาพัฒนาความเป็นเลิศกีฬา เคาะหนุน Soft Power กิจกรรม Sport Tourism, Sport Entertainment และศิลปะการต่อสู้ สร้างมูลค่าทางเศรษฐกิจ
วันนี้ (3 สิงหาคม 2566) 10.00 น. พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการบริหารกองทุนพัฒนาการกีฬาแห่งชาติ ครั้งที่ 7/66 ผ่านระบบ VTC ณ มูลนิธิอนุรักษ์ป่ารอยต่อ 5 จังหวัด
โดยที่ประชุมรับทราบ รายงานการปรับแผน การใช้จ่ายงบประมาณตามที่ได้รับการสนับสนุนจาก เงินกองทุนพัฒนาการกีฬาแห่งชาติ ปี 2566 และ ปี 2567 รายงานการเบิกจ่ายเงินรางวัลและงานเลี้ยงฉลองชัย ให้แก่นักกีฬาที่เข้าร่วมการแข่งขันมหกรรมกีฬาซีเกมส์ ครั้งที่ 32 และมหกรรมกีฬาอาเซียนพาราเกมส์ ครั้งที่ 12
ต่อจากนั้นได้พิจารณาและเห็นชอบ ร่างแผนยุทธศาสตร์การบริหารจัดการ ปี 2567-2570 (ฉบับทบทวน) ที่เน้นความสําคัญ สนับสนุนระบบพัฒนานักกีฬาสู่ความเป็นเลิศ การนําวิทยาศาสตร์การกีฬา นวัตกรรมและเทคโนโลยีการกีฬามาใช้ การสนับสนุนทุนการศึกษาควบคู่กับการพัฒนาความเป็นเลิศทางกีฬา การจัดและช่วยเหลือสวัสดิการที่มั่นคง การสนับสนุนการจัดการแข่งขันกีฬาอาชีพ เพื่อสร้างมูลค่าทางเศรษฐกิจ รวมทั้งการยกระดับมาตรฐานการพัฒนาสถานที่ฝึกซ้อมและการแข่งขัน เป็นต้น
พร้อมทั้งพิจารณาและให้ความเห็นชอบ การสนับสนุนเงินรางวัลตามหลักเกณฑ์กองทุน และเห็นชอบปรับกรอบงบประมาณแผนงาน การจัดการแข่งขันระดับนานาชาติและการแข่งขันชิงชนะเลิศแห่งประเทศไทย การจัดการแข่งขันกีฬาแห่งชาติและการแข่งขันกีฬาคนพิการแห่งชาติ รวมทั้งโครงการสนับสนุนกิจกรรม Sport Tourism,Sport Entertainment และโครงการการต่อยอดกีฬามวยไทยร่วมกับศิลปะการต่อสู้อื่น เช่น กีฬาคิกบ๊อกซิ่ง ( K1 ), KAT Style เป็นต้น
พลเอก ประวิตรฯ ย้ําการใช้จ่ายงบประมาณกองทุนฯ ขอให้เป็นไปตามหลักเกณฑ์และเกิดประโยชน์อย่างเต็มที่ในการสนับสนุน เสริมสร้างบุคคลากรด้านกีฬาและต้องเป็นไปด้วยความโปร่งใส โดยให้มีการประเมินผลตามตัวชี้วัดที่กําหนดร่วมกัน สําหรับการสนับสนุนกิจกรรม Sport Tourism, Sport Entertainment รวมทั้งกีฬามวยไทยและศิลปะการต่อสู้อื่น ถือเป็นอีกหนึ่ง Soft Power ที่ต้องใช้ทุกองคาพยพ ร่วมกันขับเคลื่อนอย่างต่อเนื่องและจริงจัง เพื่อให้เกิดผลและมีพัฒนาการที่เป็นรูปธรรมต่อมูลค่าเศรษฐกิจ
รัฐบาลไทย-ข่าวทำเนียบรัฐบาล-กรมทางหลวงชนบท สร้างถนนเลี่ยงเมืองปราจีนบุรี กว่า 25 กิโลเมตร
วันพุธที่ 26 กรกฎาคม 2566
กรมทางหลวงชนบท สร้างถนนเลี่ยงเมืองปราจีนบุรี กว่า 25 กิโลเมตร
ส่งเสริมเศรษฐกิจการคมนาคมขนส่งสู่ประเทศเพื่อนบ้าน บรรเทาการจราจรในตัวเมืองอย่างยั่งยืน คาดแล้วเสร็จในปี 2567
กรมทางหลวงชนบท (ทช.) กระทรวงคมนาคม ดําเนินโครงการก่อสร้างถนนสายแยกทางหลวงแผ่นดินหมายเลข 3452 - สี่แยกบ้านสร้าง อําเภอบ้านสร้าง จังหวัดปราจีนบุรี เพื่อรองรับการขยายตัวทางเศรษฐกิจของพื้นที่นิคมอุตสาหกรรมในจังหวัดปราจีนบุรี ส่งเสริมเศรษฐกิจการค้าการขนส่งสู่อินโดจีนทางประเทศกัมพูชา และบรรเทาการจราจรติดขัดในตัวเมืองปราจีนบุรี โดยแบ่งการก่อสร้างออกเป็น 2 ตอน ดังนี้
- ตอนที่ 1 มีความคืบหน้ากว่าร้อยละ 53 ขณะนี้อยู่ระหว่างการก่อสร้างชั้นโครงสร้างทาง และงานก่อสร้างสะพาน มีจุดเริ่มต้นเชื่อมกับ ทล.3452 บริเวณ กม. ที่ 0+000 แยกทางหลวงชนบทสาย ปจ.4025 ใกล้สํานักงานอุตสาหกรรมจังหวัดปราจีนบุรี และแขวงทางหลวงชนบทปราจีนบุรี ถึง กม. ที่ 7+200 บริเวณช่วงแยก ทล.319 ตําบลบางเดชะ ระยะทางรวม 7.200 กิโลเมตร ก่อสร้างเป็นถนนแอสฟัลท์ติกคอนกรีตขนาด 2 - 4 ช่องจราจร มีไหล่ทาง และบริเวณทางแยกก่อสร้างเป็นขนาด 4 ช่องจราจร ติดตั้งไฟฟ้าแสงสว่าง ระบบระบายน้ําในเขตชุมชน พร้อมก่อสร้างสะพานในสายทาง 7 แห่ง เป็นสะพานขนาดใหญ่ 1 แห่ง ใช้งบประมาณก่อสร้าง 899.999 ล้านบาท
- ตอนที่ 2 มีความคืบหน้ากว่าร้อยละ 59 ขณะนี้อยู่ระหว่างการก่อสร้างชั้นรองพื้นทาง และงานก่อสร้างสะพาน มีจุดเริ่มต้นต่อเนื่องจากตอนที่ 1 กม. ที่ 7+200 ถึงอําเภอบ้านสร้าง กม. ที่ 25+656 ระยะทาง 18.456 กิโลเมตร ก่อสร้างเป็นถนนแอสฟัลท์ติกคอนกรีตขนาด 2 ช่องจราจร และ 4 ช่องจราจร มีไหล่ทาง ส่วนบริเวณทางแยกก่อสร้างถนนขนาด 4 ช่องจราจร มีเกาะกลาง ติดตั้งไฟฟ้าแสงสว่างในเขตชุมชน พร้อมก่อสร้างสะพานในสายทาง 5 แห่ง เป็นสะพานขนาดใหญ่ 1 แห่ง ใช้งบประมาณก่อสร้าง 900 ล้านบาท
ทั้งนี้ คาดว่าจะก่อสร้างเสร็จสมบูรณ์ในปี 2567 เมื่อแล้วเสร็จประชาชนจะสามารถเดินทางและขนส่งสินค้าจากอําเภอบ้านสร้าง อําเภอเมือง ไปสู่อําเภอศรีมหาโพธิ ประจันตคาม และพนมสารคาม ได้อย่างสะดวกรวดเร็วปลอดภัยมากยิ่งขึ้น เนื่องจากสามารถใช้เป็นเส้นทางทดแทนเส้นทางเดิม โดยไม่ต้องผ่านตัวเมืองที่มีปริมาณการจราจรมากถึง 15,200 คันต่อวัน นอกจากนี้ เป็นการแก้ไขปัญหาสอดรับกับยุทธศาสตร์การพัฒนาของจังหวัด ช่วยลดการทรุดตัวของอาคารอนุรักษ์โรงพยาบาลเจ้าพระยาอภัยภูเบศรที่เป็นโบราณสถานที่เกิดการทรุดตัวแตกร้าวทุกปีจากสาเหตุการจราจรที่หนาแน่น พร้อมทั้งสนับสนุนโครงการพัฒนาส่วนพระองค์ตําบลบางแตน แหล่งเรียนรู้และสร้างแรงบันดาลใจสําหรับเกษตรกรและประชาชนทั่วไปอีกด้วย
รัฐบาลไทย-ข่าวทำเนียบรัฐบาล-ข่าวดี !! กรมการจัดหางาน รับสมัครชายไทยฝึกงานญี่ปุ่น ครบ 3 ปี กำเงินกว่า 2 ล้านกลับบ้าน
วันอังคารที่ 25 กรกฎาคม 2566
25/07/2566
ข่าวดี !! กรมการจัดหางาน รับสมัครชายไทยฝึกงานญี่ปุ่น ครบ 3 ปี กําเงินกว่า 2 ล้านกลับบ้าน
กรมการจัดหางาน เปิดรับสมัครคัดเลือกผู้ฝึกงานเทคนิคในประเทศญี่ปุ่น ประเภทงานอุตสาหกรรมการผลิตและก่อสร้าง ผ่านองค์กร IM Japan ปี 2566 ครั้งที่ 5 สมัครทางออนไลน์ ฟรี! ไม่มีค่าใช้จ่าย ตั้งแต่บัดนี้ - 18 สิงหาคม 2566
นายไพโรจน์ โชติกเสถียร อธิบดีกรมการจัดหางาน เปิดเผยว่า กรมการจัดหางาน ประกาศรับสมัครคัดเลือกผู้ฝึกงานเทคนิคคนไทยไปฝึกงานในประเทศญี่ปุ่นผ่านองค์กร IM Japan ปี 2566 ครั้งที่ 5 (เพศชาย) ในตําแหน่งผู้ฝึกปฏิบัติงานทางเทคนิค ประเภทงานอุตสาหกรรมการผลิตและก่อสร้าง ระหว่างวันที่ 24 กรกฎาคม - 18 สิงหาคม 2566 โดยองค์กร IM Japan จะรับผิดชอบค่าตั๋วเครื่องบินไป-กลับ เมื่อฝึกปฏิบัติงานครบ 3 ปี และผู้ที่ผ่านการคัดเลือกเป็นผู้ฝึกปฏิบัติงานเทคนิคฯ เดือนแรกจะได้รับเบี้ยเลี้ยง 80,000 เยน หรือประมาณ 19,527 บาท ค่าที่พัก ค่าน้ํา-ค่าไฟ ฟรี เดือนที่ 2 ถึงเดือนที่ 36 จะได้ค่าจ้างไม่น้อยกว่าอัตราค่าจ้างขั้นต่ําที่กฎหมายญี่ปุ่น หรือประมาณเดือนละ 53,000 บาท เมื่อฝึกครบตามกําหนด จะได้รับประกาศนียบัตรรับรองการฝึกงาน และเงินสนับสนุนการประกอบอาชีพจํานวน 600,000 เยน หรือประมาณ 146,460 บาท (อัตราแลกเปลี่ยน ณ วันที่ 24 กรกฎาคม 2566) เพื่อเป็นค่าใช้จ่ายในการประกอบอาชีพเมื่อเดินทางกลับประเทศไทย รวมเป็นเงินทั้งสิ้นประมาณ 2 ล้านบาท
นายไพโรจน์ กล่าวว่า การฝึกงานเทคนิคในประเทศญี่ปุ่น ผ่านองค์กร IM Japan มีระยะเวลาฝึกปฏิบัติงานฯ สูงสุด 3 ปี (36 เดือน) ในประเภทอุตสาหกรรมการผลิตและก่อสร้าง อาทิ งานหล่อกลึงโลหะ งานปั๊มขึ้นรูปโลหะ งานเชื่อมงานประกอบชิ้นส่วนอิเล็กทรอนิกส์ งานบํารุงรักษาเครื่องจักร งานพ่นสี งานหล่อพลาสติก งานซ่อมบํารุงรักษารถยนต์ งานแปรรูปอาหาร เป็นต้น โดยจะมีการสอบคัดเลือก ณ ศูนย์สอบกรุงเทพมหานคร ด้วยวิธีทดสอบสมรรถภาพร่างกาย และสอบความรู้ความสามารถด้านภาษาญี่ปุ่น ผู้ที่สนใจสามารถสมัครสอบได้ที่เว็บไซต์ toea.doe.go.th ลงทะเบียนอิเล็กทรอนิกส์ การบริหารแรงงานไทยไปต่างประเทศ กรอกข้อมูลเพื่อลงทะเบียนคนหางาน ดูรายการสมัครไปทํางานโดยรัฐจัดส่ง สามารถศึกษาวิธีการสมัคร คุณสมบัติผู้สมัครและเอกสารที่เกี่ยวข้อง ที่เมนูข่าวประกาศรับสมัคร หัวข้อ ประกาศคณะอนุกรรมการจัดส่งผู้ฝึกงานเทคนิคคนไทยไปฝึกงานประเทศญี่ปุ่นฯ
ทั้งนี้ กรมการจัดหางาน จะประกาศรายชื่อผู้มีสิทธิสอบ ในวันที่ 25 สิงหาคม 2566 ทางเว็บไซต์ของกรมการจัดหางาน doe.go.th/prd หรือเว็บไซต์กองบริหารแรงงานไทยไปต่างประเทศ doe.go.th/overseas และ facebook : IMthailand หากต้องการสอบถามรายละเอียดเพิ่มเติม ติดต่อที่ กองบริหารแรงงานไทยไปต่างประเทศ กรมการจัดหางาน โทร. 0 2245 9428 หรือสายด่วนกรมการจัดหางาน โทร. 1506 กด 2
รัฐบาลไทย-ข่าวทำเนียบรัฐบาล-​ครม.ไฟเขียวการปรับปรุงอัตราค่าเข้าชมโบราณสถานและพิพิธภัณฑสถานแห่งชาติ เฉพาะกรณีชาวต่างชาติ
วันอังคารที่ 25 กรกฎาคม 2566
25/07/2566
​ครม.ไฟเขียวการปรับปรุงอัตราค่าเข้าชมโบราณสถานและพิพิธภัณฑสถานแห่งชาติ เฉพาะกรณีชาวต่างชาติ
​ครม.ไฟเขียวการปรับปรุงอัตราค่าเข้าชมโบราณสถานและพิพิธภัณฑสถานแห่งชาติ เฉพาะกรณีชาวต่างชาติ
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่ 25 ก.ค. 66 ได้อนุมัติหลักการร่างกฎกระทรวงกําหนดค่าเข้าชมและค่าบริการอื่นสําหรับโบราณสถานที่ได้ขึ้นทะเบียนแล้วและพิพิธภัณฑ์สถานแห่งชาติ (ฉบับที่....) พ.ศ.... ซึ่งมีสาระสําคัญเป็นการปรับปรุงอัตราค่าเข้าชมและค่าบริการอื่นสําหรับโบราณสถานและพิพิธภัณฑ์ 72 แห่ง รวมถึงปรับปรุงบัญชีรายชื่อโบราณสถานที่ขึ้นทะเบียนแล้วและพิพิธภัณฑสถานแห่งชาติที่เรียกเก็บค่าเข้าชมได้
การปรับปรุงดังกล่าวนี้ เนื่องจากอัตราค่าเข้าชมพิพิธภัณฑ์และโบราณสถานได้ใช้มาเป็นเวลานานตั้งแต่ปี 2551 โดยอัตราค่าเข้าชมที่กําหนดใหม่จะคงค่าเข้าชมและค่าบริการสําหรับคนสัญชาติไทยไว้ที่อัตราเดิม และปรับเพิ่มขึ้นเฉพาะกรณีของคนสัญชาติอื่น มีดังนี้ 1)โบราณสถานประเภทอุทยานประวัติศาสตร์ สําหรับคนสัญชาติไทย คนละ 20 บาท บุคคลสัญชาติอื่น คนละ 120-200 บาท (เดิม 100 บาท) 2)โบราณสถานประเภทแหล่งโบราณคดีหรือสถานที่สําคัญ สําหรับบุคคลสัญชาติไทย คนละ 10-20 บาท บุคคลสัญชาติอื่น คนละ 80-120 บาท(เดิม 50-100 บาท)
กําหนดอัตราค่าเข้าชมพิพิธภัณฑ์สถานแห่งชาติ ดังนี้ 1)พิพิธภัณฑ์สถานแห่งชาติขนาดเล็ก บุคคลสัญชาติไทย คนละ 10 บาท บุคคลสัญชาติอื่น 80 บาท (เดิม 50บาท) 2)พิพิธภัณฑสถานแห่งชาติขนาดกลาง บุคคลสัญชาติไทย คนละ 10-20 บาท บุคคลสัญชาติอื่น คนละ 120 บาท (เดิม 50-100 บาท) 3)พิพิธภัณฑสถานแห่งชาติขนาดใหญ่ บุคคลสัญชาติไทย คนละ 20-30 บาท บุคคลสัญชาติอื่นคนละ 200 บาท (เดิม 100-150 บาท)
สําหรับพิพิธภัณฑสถานแห่งชาติที่มีผู้เข้าชมจํานวนมาก ได้แก่ พิพิธภัณฑสถานแห่งชาติพระนคร พิพิธภัณฑสถานแห่งชาติ หอศิลป์ สําหรับบุคคลสัญชาติไทย คนละ 30 บาท บุคคลสัญชาติอื่น คนละ 240 บาท (เดิม 200 บาท)
น.ส.ไตรศุลี กล่าวว่า ในร่างกฎกระทรวงฯ ยังมีการปรับปรุงบัญชีรายชื่อโบราณสถานที่ขึ้นทะเบียนแล้วและพิพิธภัณฑสถานแห่งชาติที่เรียกเก็บค่าเข้าชมได้ โดยเพิ่มเติมอีก 4 แห่ง ประกอบด้วย 1)โบราณสถานอุทยานประวัติศาสตร์สด๊กก๊อกธนม อ.โคกสูง จ.สระแก้ว 2)โบราณสถานวัดกุฎีดาว อ.พระนครศรีอยุธยา จ.พระนครศรีอยุธยา 3)พิพิธภัณฑสถานแห่งชาติ นครนายก พระบรมชนกชลพัฒน์ อ.เมืองนครนายก จ.นครนายก และ 4)พิพิธภัณฑสถานแห่งชาติ สุรินทร์ อ.เมืองสุรินทร์ จ.สุรินทร์ จึงต้องมีการจัดทําร่างกฎกกระทรวงเพื่อกําหนดทั้งค่าเข้าชม ค่าบริการอื่น และบัญชีรายชื่อโบราณสถานข้างต้น และให้ยกเลิกค่าเช่าหูฟังบรรยายภาษาต่างประเทศด้วย
ทั้งนี้ สํานักงานคณะกรรมการกฤษฎีกาพิจารณาร่างกฎกระทรวงฯ แล้ว เห็นว่าการการอนุมัติร่างกฎกระทรวงฯ นี้เป็นการปฏิบัติราชการตามปกติเพื่อให้เป็นไปตามกฎหมายแม่บทที่ได้บัญญัติให้อํานาจไว้ ไม่ได้เป็นกรณีที่ ครม. กระทําการอันมีผลเป็นการอนุมัติงานหรือโครงการที่สร้างความผูกพันต่อ ครม. ชุดต่อไปตามรัฐธรรมนูญ มาตรา 169(1) ดังนั้น ครม. สามารถพิจารณาและให้ความเห็นชอบร่างกฎกระทรวงฯ นี้ได้
รัฐบาลไทย-ข่าวทำเนียบรัฐบาล-ปลัดฯ ณัฐพล เข้าเฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เสด็จพระราชดำเนินทรงบำเพ็ญพระราชกุศล เนื่องในวันอาสาฬหบูชา
วันพฤหัสบดีที่ 3 สิงหาคม 2566
03/08/2566
ปลัดฯ ณัฐพล เข้าเฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เสด็จพระราชดําเนินทรงบําเพ็ญพระราชกุศล เนื่องในวันอาสาฬหบูชา
ปลัดกระทรวงอุตสาหกรรม ณัฐพล เข้าเฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เสด็จพระราชดําเนินทรงบําเพ็ญพระราชกุศล เนื่องในวันอาสาฬหบูชา พุทธศักราช 2566
วันที่ 1 สิงหาคม 2566 ดร.ณัฐพล รังสิตพล ปลัดกระทรวงอุตสาหกรรม เข้าเฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เสด็จพระราชดําเนินโดยรถยนต์พระที่นั่ง จากพระที่นั่งอัมพรสถาน พระราชวังดุสิต ไปในการพระราชพิธีทรงบําเพ็ญพระราชกุศลเนื่องในวันอาสาฬหบูชา พุทธศักราช 2566 ณ พระอุโบสถวัดพระศรีรัตนศาสดาราม พระบรมมหาราชวัง
เมื่อเสด็จเข้าพระอุโบสถ พระบาทสมเด็จพระเจ้าอยู่หัว ทรงจุดเทียนพรรษาในตู้ด้านพระพุทธยอดฟ้าจุฬาโลกย์ และด้านพระพุทธเลิศหล้านภาไลย จากนั้น ทรงถวายพุ่มเทียน ธูปเทียนแพ ต้นไม้ทอง ต้นไม้เงิน และทรงจุดธูปเทียนเครื่องนมัสการ ท้ายที่นั่งบูชาพระพุทธมหามณีรัตนปฏิมากร พระพุทธยอดฟ้าจุฬาโลกย์ พระพุทธเลิศหล้านภาไลย เสร็จแล้ว เสด็จพระราชดําเนินไปทรงจุดธูปเทียนเครื่องนมัสการทองใหญ่ หน้าธรรมาสน์ศิลา ทรงกราบ และสมเด็จพระนางเจ้าฯ พระบรมราชินี ทรงจุดธูปเทียนเครื่องนมัสการทองทิศ ทรงกราบ
จากนั้น พระราชทานพระบรมราชวโรกาสให้ พลอากาศโท ภักดี แสง-ชูโต รักษาราชการแทน ผู้อํานวยการกองพระราชพิธี เฝ้าทูลละอองธุลีพระบาท ทูลเกล้าทูลกระหม่อมถวายเทียนชนวน ทรงจุดเทียนชนวน จากโคมไฟฟ้า แล้วพระราชทานแก่รักษาราชการแทนผู้อํานวยการกองพระราชพิธี เพื่อเชิญไปรักษาไว้สําหรับถวายเจ้าอาวาสพระอารามหลวงต่างๆ นําไปจุดเทียนพรรษาที่ได้ทรงพระราชอุทิศไว้แล้ว
ต่อจากนั้น ทรงประเคนพุ่มเทียนแด่สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก สมเด็จพระราชาคณะ พระราชาคณะ พระเปรียญธรรม 9 ประโยค และพระภิกษุนาคหลวง จํานวน 20 รูป เสร็จแล้ว ทรงพระกรุณาโปรดเกล้าโปรดกระหม่อมให้ สมเด็จพระนางเจ้าฯ พระบรมราชินี พระราชวงศ์ องคมนตรี และข้าราชการชั้นผู้ใหญ่ ทรงประเคนและประเคนพุ่มเทียน จนครบ 350 รูป เสร็จแล้ว เสด็จพระราชดําเนินไปทรงกราบที่หน้าเครื่องนมัสการ ทรงรับการถวายความเคารพของผู้มาเฝ้าทูลละอองธุลีพระบาท แล้วเสด็จออกจากพระอุโบสถ ประทับรถยนต์พระที่นั่ง เสด็จพระราชดําเนินกลับ
รัฐบาลไทย-ข่าวทำเนียบรัฐบาล-รัฐบาลผลักดันการส่งออกไทยกับประเทศสมาชิก RCEP สำเร็จการค้าขยายตัวเพิ่มขึ้นต่อเนื่อง โดยเฉพาะสินค้าเกษตร-เกษตรแปรรูป พร้อมขยายตลาดผ่านช่องทางออนไลน์
วันพุธที่ 2 สิงหาคม 2566
02/08/2566
รัฐบาลผลักดันการส่งออกไทยกับประเทศสมาชิก RCEP สําเร็จการค้าขยายตัวเพิ่มขึ้นต่อเนื่อง โดยเฉพาะสินค้าเกษตร-เกษตรแปรรูป พร้อมขยายตลาดผ่านช่องทางออนไลน์
รัฐบาลผลักดันการส่งออกไทยกับประเทศสมาชิก RCEP สําเร็จการค้าขยายตัวเพิ่มขึ้นต่อเนื่อง โดยเฉพาะสินค้าเกษตร-เกษตรแปรรูป พร้อมขยายตลาดผ่านช่องทางออนไลน์ เชื่อมผู้ประกอบการไทยกับผู้บริโภคทั่วโลก
วันนี้ (2 ส.ค. 66) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ผลสําเร็จของรัฐบาลในการเดินหน้าผลักดันการส่งออกของไทย ทําให้มูลค่าการค้าระหว่างไทยกับประเทศสมาชิก RCEP หรือ ความตกลงหุ้นส่วนทางเศรษฐกิจระดับภูมิภาค (Regional Comprehensive Economic Partnership) ในช่วง 5 เดือนแรกของปี 2566 ขยายตัวเพิ่มขึ้นต่อเนื่อง โดยเฉพาะสินค้าเกษตร-เกษตรแปรรูปไทย โดยมีตลาดส่งออกที่สําคัญ ได้แก่ อาเซียน จีน และญี่ปุ่น
รองโฆษกประจําสํานักนายกรัฐมนตรีกล่าวว่า ในช่วง 5 เดือนแรกปี 2566 การส่งออกของกลุ่มสินค้าเกษตรแปรรูปไปตลาด RCEP ขยายตัวได้ดี อาทิ น้ําตาลทราย ผลไม้กระป๋องและแปรรูป ผักกระป๋องและผักแปรรูป และอาหารทะเลกระป๋องและแปรรูป ส่วนกลุ่มสินค้าเกษตรที่ขยายตัว อาทิ ผลไม้สด แช่เย็น แช่แข็งและแห้ง ด้านกลุ่มสินค้าอุตสาหกรรม ซึ่งขยายตัวได้ดี คือ รถยนต์ อุปกรณ์และส่วนประกอบ และผลิตภัณฑ์ยาง
นอกจากนี้ ในช่วง 4 เดือนแรกของปี 2566 (มกราคม – เมษายน) ไทยส่งออกโดยใช้สิทธิประโยชน์ภายใต้ความตกลง RCEP ขยายตัวถึง 107% เมื่อเทียบจากปีก่อนหน้า ซึ่งคิดเป็นมูลค่า 422 ล้านดอลลาร์สหรัฐ โดยส่งออกไปเกาหลีใต้ ญี่ปุ่น จีน เวียดนาม และออสเตรเลีย มากที่สุด และรายการสินค้าที่ขอใช้สิทธิ RCEP สูงสุด อาทิ น้ํามันดิบ ปลากระป๋องและแปรรูป น้ําอัดลม มันสําปะหลัง หัวเทียน รถจักรยานยนต์ และทุเรียนสด
รองโฆษกประจําสํานักนายกรัฐมนตรีกล่าวเพิ่มเติมว่า รัฐบาลให้ความสําคัญการส่งเสริมโอกาสผู้ประกอบการไทย โดยขยายตลาดส่งออกผลไม้ไทยทั้งผลไม้สดตามฤดูกาล ผลไม้แปรรูป และผลไม้กระป๋อง ไปยังตลาดผู้บริโภคทั่วโลก ผ่านช่องทางออนไลน์ ซึ่งกรมส่งเสริมการค้าระหว่างประเทศ กระทรวงพาณิชย์ ได้หารือกับตัวแทนแพลตฟอร์ม E-commerce หลายรายมาโดยตลอด รวมถึงเจรจาช่องทางจําหน่ายออนไลน์กับกลุ่มธุรกิจการค้าขายปลีกแบบสมัยใหม่ (Modern Trade) อาทิ แม็คโครคลิ๊ก บิ๊กซี โลตัส รวมไปถึงการส่งเสริมให้กลุ่มผู้ประกอบการมีช่องทางจําหน่ายทางออนไลน์เป็นของตัวเองในแพลตฟอร์มสังคมออนไลน์ต่าง ๆ เพื่อให้เป็นอีกช่องทางหนึ่งในการเข้าถึงกลุ่มผู้บริโภครายย่อย และสามารถเป็นสะพานเชื่อมไปสู่ผู้ประกอบการรายใหญ่ต่อไปได้ในอนาคต
“พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมผลสําเร็จจากการผลักดัน ดําเนินนโยบายสนับสนุนการใช้สิทธิประโยชน์ภายใต้ FTA พร้อมส่งเสริมการขายผ่านช่องทางที่หลากหลาย เพิ่มโอกาสการส่งออกของผู้ประกอบการไทยสู่ตลาดโลก โดยไทยเน้นย้ํานโยบายรักษาตลาดเดิม แสวงหาตลาดใหม่” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-​นายกฯ มอบโอวาทคณะลูกเสือไทย ที่จะเดินทางไปงานชุมนุมลูกเสือโลก ครั้งที่ 25 ณ สาธารณรัฐเกาหลี ขอให้ยึดมั่นหลักการลูกเสือแห่งชาติ มีศีลธรรม มีระเบียบวินัย สร้างสรรค์สังคม
วันพฤหัสบดีที่ 27 กรกฎาคม 2566
27/07/2566
​นายกฯ มอบโอวาทคณะลูกเสือไทย ที่จะเดินทางไปงานชุมนุมลูกเสือโลก ครั้งที่ 25 ณ สาธารณรัฐเกาหลี ขอให้ยึดมั่นหลักการลูกเสือแห่งชาติ มีศีลธรรม มีระเบียบวินัย สร้างสรรค์สังคม
​นายกฯ มอบโอวาทคณะลูกเสือไทย ที่จะเดินทางไปงานชุมนุมลูกเสือโลก ครั้งที่ 25 ณ สาธารณรัฐเกาหลี ขอให้ยึดมั่นหลักการลูกเสือแห่งชาติ มีศีลธรรม มีระเบียบวินัย สร้างสรรค์สังคมให้มีความเจริญก้าวหน้า
นางสาวทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า วันนี้ (27 ก.ค. 66) เวลา 14.00 น. ณ ตึกภักดีบดินทร์ ทําเนียบรัฐบาล นางสาวตรีนุช เทียนทอง รัฐมนตรีว่าการกระทรวงศึกษาธิการ นําคณะผู้แทนลูกเสือไทยที่จะเดินทางไปร่วมงานชุมนุมลูกเสือโลก ครั้งที่ 25 ณ สาธารณรัฐเกาหลี เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อรับฟังโอวาทเป็นขวัญและกําลังใจแก่คณะผู้แทนลูกเสือไทย ซึ่งประกอบด้วยคณะกรรมการบริหารลูกเสือแห่งชาติ ลูกเสือและบุคลากรทางการลูกเสือ
โอกาสนี้ นายกรัฐมนตรีได้กล่าวให้โอวาทและแสดงความยินดีกับคณะผู้แทนลูกเสือไทยที่จะเดินทางไปร่วมงานชุมนุมลูกเสือโลก ครั้งที่ 25 ระหว่างวันที่ 1 - 12 สิงหาคม 2566 ณ สาธารณรัฐเกาหลี ซึ่งถือเป็นความภาคภูมิใจในฐานะตัวแทนของประเทศ ที่ได้เข้าร่วมในเวทีสําคัญที่เปิดโอกาสให้ลูกเสือไทยได้สร้างมิตรภาพใหม่กับเพื่อนลูกเสือจากต่างประเทศ และได้นําความรู้ ประสบการณ์ และทักษะลูกเสือในสถานศึกษา ตลอดจนการปฏิบัติงานจิตอาสา การรักษาอัตลักษณ์ และวัฒนธรรมความเป็นไทย ไปแลกเปลี่ยนเรียนรู้กับเพื่อนลูกเสือชาวต่างชาติ นอกจากจะเป็นการสืบสานความเป็นชาติไทยแล้ว ยังเป็นการเปิดโลกทัศน์ให้ได้เรียนรู้วัฒนธรรมของนานาชาติด้วย ขอให้ทุกคนใช้โอกาสนี้นําเอาความรู้และประสบการณ์ที่จะได้รับ ไปประยุกต์ใช้ในการพัฒนาตนเอง สังคม และประเทศชาติ ตลอดจนนําไปเผยแพร่เพื่อให้เกิดประโยชน์แก่กิจการลูกเสือไทยต่อไป และหวังเป็นอย่างยิ่งว่าลูกเสือทุกคนจะยึดมั่นในหลักการของคณะลูกเสือแห่งชาติ โดยการบ่มเพาะตนเองให้เป็นผู้มีสติปัญญา มีศีลธรรม มีระเบียบวินัย เป็นพลเมืองดีที่มีความรับผิดชอบในการสร้างสรรค์สังคมให้มีความเจริญก้าวหน้าในอนาคตต่อไป
ในตอนท้าย นายกรัฐมนตรีกล่าวอาราธนาคุณพระศรีรัตนตรัยและสิ่งศักดิ์สิทธิ์ทั้งหลายในสากล อีกทั้งเดชะพระบารมีของพระบาทสมเด็จพระเจ้าอยู่หัว สมเด็จพระนางเจ้า ฯ พระบรมราชินี ได้โปรดดลบันดาลประทานพรให้ทุก ๆ คน ประสบแต่ความสุข ความเจริญ มีกําลังกาย กําลังใจ กําลังสติปัญญาที่เข้มแข็งที่จะพัฒนาบ้านเมือง รวมถึงสร้างอนาคตที่ดีให้กับตนเองและครอบครัว และสัมฤทธิผลในสิ่งที่พึงปรารถนาโดยทั่วกัน ร่วมกันพัฒนากิจการลูกเสือไทยให้เจริญก้าวหน้า และอํานวยพรให้คณะลูกเสือไทยที่ไปเข้าร่วมงานในครั้งนี้เดินทางโดยสวัสดิภาพ และปฏิบัติภารกิจได้อย่างสําเร็จลุล่วงตามวัตถุประสงค์ทุกประการ
สําหรับงานชุมนุมลูกเสือโลกครั้งที่ 25 ที่ประชุมสมัชชาลูกเสือโลกได้กําหนดจัดงานขึ้นระหว่างวันที่ 1 - 12 สิงหาคม พ.ศ. 2566 ณ ประเทศสาธารณรัฐเกาหลี ภายใต้คําขวัญ “Draw your Dream” เพื่อเปิดเวทีให้เยาวชนลูกเสือได้เรียนรู้ประสบการณ์อยู่ค่ายพักแรมและการผจญภัย ส่งเสริมความเข้าใจในกิจการลูกเสืออันเป็นสากล และส่งเสริมความสัมพันธ์กับลูกเสือนานาชาติ เพื่อให้เกิดประสิทธิภาพในการร่วมมือดําเนินกิจการลูกเสือกับประเทศสมาชิก
รัฐบาลไทย-ข่าวทำเนียบรัฐบาล-เฝ้าระวังฝีดาษวานร เตือนประชาชนเลี่ยงพฤติกรรมเสี่ยง
วันพฤหัสบดีที่ 3 สิงหาคม 2566
เฝ้าระวังฝีดาษวานร เตือนประชาชนเลี่ยงพฤติกรรมเสี่ยง
วันจันทร์ที่ 10 กรกฎาคม 2566
ต่อจากนี้ไป ขอเชิญรับฟังไทยคู่ฟ้า
กรมควบคุมโรค รายงานสถานการณ์โรคฝีดาษวานร ซึ่งปัจจุบันมีผู้ป่วยในไทยรวม 91 ราย
และยังมีแนวโน้มเพิ่มขึ้นสามารถป้องกันได้โดยหลีกเลี่ยงการสัมผัสแนบชิดกับผู้ป่วยและผู้ที่ต้องสงสัยว่าติดเชื้อ
หลีกเลี่ยงการอยู่ในสถานที่แออัด ล้างมือบ่อย ๆ และไม่ใช้สิ่งของโดยเฉพาะของส่วนตัวร่วมกับผู้อื่น
หากมีความเสี่ยงให้สังเกตอาการภายใน 21 วันหลังสัมผัสผู้ติดเชื้อ ได้แก่ มีไข้ ปวดศรีษะ ปวดเมื่อยกล้ามเนื้อ
ต่อมน้ําเหลืองโต มีผื่น ตุ่มน้ํา หรือตุ่มหนอง สามารถหายเองได้
แต่อาจมีอาการรุนแรงในกลุ่มผู้มีปัญหาด้านสุขภาพ เช่น ภูมิคุ้มกันบกพร่อง
ตรวจรักษาได้ที่สถานบริการสุขภาพ รพ.ใกล้บ้าน สถาบันป้องกันควบคุมโรคเขตเมือง
และอาคารศูนย์การแพทย์บางรัก สอบถามเพิ่มเติมได้ที่สายด่วนกรมควบคุมโรค โทร. 1422
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รพร.สระแก้วร่วมภาคีเครือข่าย จัดโครงการดูแลสุขภาพพระสงฆ์-ผู้นำศาสนา ภาคตะวันออก ถวายเป็นพระราชกุศลแด่พระบาทสมเด็จพระเจ้าอยู่หัว
วันพุธที่ 26 กรกฎาคม 2566
รพร.สระแก้วร่วมภาคีเครือข่าย จัดโครงการดูแลสุขภาพพระสงฆ์-ผู้นําศาสนา ภาคตะวันออก ถวายเป็นพระราชกุศลแด่พระบาทสมเด็จพระเจ้าอยู่หัว
โรงพยาบาลสมเด็จพระยุพราชสระแก้ว ร่วมกับ ภาคีเครือข่าย จัดโครงการถวายการดูแลสุขภาพพระภิกษุสงฆ์ สามเณร และผู้นําทางศาสนา พื้นที่ภาคตะวันออก 330 รูป/ท่าน ถวายเป็นพระราชกุศลแด่ พระบาทสมเด็จพระเจ้าอยู่หัว
โรงพยาบาลสมเด็จพระยุพราชสระแก้ว ร่วมกับ ภาคีเครือข่าย จัดโครงการถวายการดูแลสุขภาพพระภิกษุสงฆ์ สามเณร และผู้นําทางศาสนา พื้นที่ภาคตะวันออก 330 รูป/ท่าน ถวายเป็นพระราชกุศลแด่ พระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 72 พรรษา 28 กรกฎาคม 2567
วันนี้ (26 กรกฎาคม 2566) ที่ หอประชุมปางสีดา ศูนย์ราชการจังหวัดสระแก้ว นายแพทย์สุเทพ เพชรมาก หัวหน้าผู้ตรวจราชการกระทรวงสาธารณสุข ร่วมพิธีเปิดโครงการถวายการดูแลสุขภาพพระภิกษุสงฆ์ สามเณร และผู้นําศาสนา 72,000 รูป/ท่าน เพื่อถวายเป็นพระราชกุศลแด่ พระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 72 พรรษา 28 กรกฎาคม 2567 ในพื้นที่ภาคตะวันออก จํานวน 330 รูป/ท่าน โดยมีนายปริญญา โพธิสัตย์ ผู้ว่าราชการจังหวัดสระแก้ว พระสิริวุฒิเมธี รองเจ้าคณะจังหวัดสระแก้ว พลตรีสถาพร บุญชู ผู้แทนศูนย์อํานวยการจิตอาสาพระราชทาน ภาค 2 คณะผู้บริหาร หัวหน้าส่วนราชการ และหน่วยงานที่เกี่ยวข้อง เข้าร่วม
นายแพทย์สุเทพ กล่าวว่า กระทรวงสาธารณสุข ร่วมกับ มูลนิธิโรงพยาบาลสมเด็จพระยุพราช และศูนย์อํานวยการใหญ่จิตอาสาพระราชทาน จัดทําโครงการถวายการดูแลสุขภาพให้กับพระสงฆ์ สามเณร ผู้นําทางศาสนา 72,000 รูป/ท่าน เพื่อถวายเป็นพระราชกุศลแด่ พระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 72 พรรษา 28 กรกฎาคม 2567 เพื่อค้นหาความเสี่ยงและลดความรุนแรงของโรคในพระสงฆ์ สามเณร และผู้นําทางศาสนา ส่งเสริมให้ผู้นําศาสนาเป็นผู้นําด้านสุขภาพ เป็นแบบอย่างที่ดี และเป็นที่พึ่งของชุมชนและสังคม โดยนําร่องในพื้นที่ 21 จังหวัดที่เป็นที่ตั้งของโรงพยาบาลสมเด็จพระยุพราช
ทั้งนี้ ที่ผ่านมา ได้มีการเปิดโครงการฯ ไปแล้ว 4 ภาค ได้แก่ ภาคกลาง ที่จังหวัดราชบุรีภาคตะวันออกเฉียงเหนือ ที่จังหวัดนครพนม ภาคเหนือที่จังหวัดน่าน และภาคใต้ที่จังหวัดนครศรีธรรมราช โดยการเปิดโครงการฯ ของภาคตะวันออกที่จังหวัดสระแก้วในวันนี้ เป็นความร่วมมือของ โรงพยาบาลสมเด็จพระยุพราชสระแก้ว สํานักงานสาธารณสุขจังหวัดสระแก้ว สํานักงานพระพุทธศาสนาจังหวัดสระแก้ว และภาคีเครือข่ายในพื้นที่มีกิจกรรมสําคัญ อาทิ การตรวจสุขภาพ การถวาย/มอบความรู้ให้กับพระภิกษุสงฆ์ สามเณร และผู้นําศาสนาทุกศาสนาในพื้นที่ทั้ง 9 อําเภอของจังหวัดสระแก้ว รวม 330 รูป/ท่าน นิทรรศการแสดงผลงาน เป็นต้น
******************************************* 26 กรกฎาคม 2566